LIEFDE – Kleingroepe 26 Okt – 1 Nov » Somerstrand Gemeente
LIEFDE – Kleingroepe 26 Okt – 1 Nov
Hy verkondig daarom aan hulle die hoofsaak van hulle liefde vir mekaar wat in wese die wet vervul (Rom. 13:8-14) sodat die eenheid tussen gelowiges bewaar kan word. Maar hy brei ook uit oor die belangrike besluit wat die kerk in Jerusalem geneem het oor onsedelikheid (Hand. 15:24-29) wat juis 'n uitdrukking van die liefde is en deur almal nagekom moet word (Rom. 1:18-32; 13:13).
Paulus skryf die brief in 4 hoofdele met 'n slot wat aansluit by die fokus van die 4de deel:
Lees die inleiding hierbo en bespreek die konteks waarbinne ons die gedeelte uit die brief aan die Romeine gaan lees. Watter uitdagings het ons in ons onderlinge eenheid en liefde vir mekaar? Hoe motiveer Paulus se oorhoofse boodskap ons?
Raak bewus van Jesus se teenwoordigheid in julle groep. Laat iemand Jesus se opsomming van die liefdesgebod voorlees (Matt. 22:37-40). Oordink dit in stilte. Laat iemand open met gebed.
Lees Romeine 13:8-14.
Wat tref julle van hierdie opdrag tot liefde? Laat elkeen vryuit deel watter insigte, beloftes en opdragte hom of haar in die hele gedeelte tref. Dit is 'n belangrike deel van die saam luister. Gee genoeg tyd daarvoor.
Dink hieroor na en deel met mekaar wat julle hierin tref:
"Die enigste verantwoordelikheid wat 'n gelowige teenoor sy medemens het, is om hulle lief te hê, soos die wet dit uitspel. Let op dat Paulus hier vier van die gebooie van die tweede tafel van die wet aanhaal soos 'n mens dit in Deuteronomium 5:17–21 kry. Al hierdie gebooie, trouens elke gebod wat daar is oor die naaste, word in die opdrag tot die liefhê van die naaste soos jouself (Lev. 19:18) saamgevat. Die liefde het beide negatiewe (geen kwaad aandoen nie) as positiewe (volle uitvoering van die wet) implikasies, soos vers 10 uitspel.
Dit beteken dat ons moet ophou met die werke van die duisternis wat hy uitspel as publieke vieringe (drinkery, uitspattigheid), 'n sedelike lewe (ontug, onsedelikheid) en die bewaring van onderlinge verhoudinge (rusie, jaloesie – vgl. Gal. 5:19-21). Dit sluit ook in dat ons die wapens van die lig opneem (welvoeglik lewe [eerbaar] as volgelinge van die Here Jesus Christus). Die liefde word dus volledig deur 'n heilige lewe gekenmerk (vgl. Ef. 6; 1 Tes. 5; 2 Kor. 10)."
Dink weer oor wat julle aan die begin gedeel het, en sê vir mekaar hoe ons/die gemeente/die kerk mekaar beter kan liefhê?